CELEX: 32021R1122
Language: lv
Date: 2021-07-08 00:00:00
Title: Komisijas Īstenošanas regula (ES) 2021/1122 (2021. gada 8. jūlijs), ar kuru groza Komisijas Īstenošanas regulu (ES) 2016/1368, lai saskaņā ar Eiropas Parlamenta un Padomes Regulu (ES) 2016/1011 izveidotajā finanšu tirgos izmantotu kritiski svarīgu etalonu sarakstā pievienotu Norvēģijas starpbanku tirgus likmi un dzēstu Londonas starpbanku aizdevumu piedāvājuma likmi (Dokuments attiecas uz EEZ)

9.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 243/39
               
            
         KOMISIJAS ĪSTENOŠANAS REGULA (ES) 2021/1122
         (2021. gada 8. jūlijs),
         ar kuru groza Komisijas Īstenošanas regulu (ES) 2016/1368, lai saskaņā ar Eiropas Parlamenta un Padomes Regulu (ES) 2016/1011 izveidotajā finanšu tirgos izmantotu kritiski svarīgu etalonu sarakstā pievienotu Norvēģijas starpbanku tirgus likmi un dzēstu Londonas starpbanku aizdevumu piedāvājuma likmi
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1011 (2016. gada 8. jūnijs) par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un ar kuru groza Direktīvu 2008/48/EK, Direktīvu 2014/17/ES un Regulu (ES) Nr. 596/2014 (1), un jo īpaši tās 20. panta 1. punktu,
         tā kā:
         
                     (1)
                  
                  
                     Etalonus var atzīt par kritiski svarīgiem saskaņā ar Regulas (ES) 2016/1011 20. panta 1. punkta a), b) vai c) apakšpunktu. Minētās regulas 20. panta 1. punkta b) apakšpunktā ir noteikts, ka etalonu atzīst par kritiski svarīgu, ja tas balstās uz tādu datu sniedzēju sniegtiem datiem, kuru lielākā daļa atrodas vienā dalībvalstī, un kur tas ir atzīts par kritiski svarīgu minētajā dalībvalstī. Komisija 2016. gada 11. augustā pieņēma Komisijas Īstenošanas regulu (ES) 2016/1368 (2), ar ko izveido kritiski svarīgu etalonu sarakstu.
                  
               
                     (2)
                  
                  
                     Regulu (ES) 2016/1011 piemēro Eiropas Ekonomikas zonā (EEZ), un 2019. gada 6. decembrī to pārņēma Norvēģijas tiesību aktos.
                  
               
                     (3)
                  
                  
                     Norvēģijas kompetentā iestāde (Finanstilsynet) 2020. gada 3. decembrī paziņoja Eiropas Vērtspapīru un tirgu iestādei (EVTI) savu priekšlikumu atzīt Norvēģijas starpbanku tirgus likmi (NIBOR) par kritiski svarīgu etalonu saskaņā ar Regulas (ES) 2016/1011 20. panta 1. punkta b) apakšpunktu, jo tas ir kritiski svarīgs Norvēģijā un balstās uz tādu datu sniedzēju sniegtiem datiem, kuru lielākā daļa atrodas Norvēģijā.
                  
               
                     (4)
                  
                  
                     
                        NIBOR ir atsauces likme, kas balstās uz to procentu likmju vidējo vērtību, par kurām bankas, kas darbojas Norvēģijas naudas tirgū, ir gatavas piešķirt viena otrai nenodrošinātus līdzekļus ar dažādiem termiņiem. NIBOR aprēķina katru dienu uz pieciem dažādiem termiņiem: vienu nedēļu un vienu, diviem, trim un sešiem mēnešiem. No 2020. gada 3. decembra sešas bankas, kuras visas atrodas Norvēģijā, piedalās NIBOR panelī.
                  
               
                     (5)
                  
                  
                     Novērtējumā, kas tika iesniegts EVTI, Finanstilsynet secināja, ka NIBOR publicēšanas pārtraukšana vai tās sniegšana, pamatojoties uz ievaddatiem vai datu sniedzēju grupu, kas vairs nav reprezentatīvi attiecībā uz pamatā esošo tirgu vai ekonomisko realitāti, varētu būtiski negatīvi ietekmēt Norvēģijas finanšu tirgu darbību.
                  
               
                     (6)
                  
                  
                     
                        Finanstilsynet novērtējums liecina, ka NIBOR izmanto kā atsauci mājsaimniecībām un nefinanšu iestādēm piešķirtiem aizdevumiem aptuveni 418 miljardu EUR vērtībā; tas atbilst 94 % no kopējiem Norvēģijā mājsaimniecībām un nefinanšu iestādēm piešķirtajiem aizdevumiem un 136 % no Norvēģijas bruto iekšzemes kopprodukta (IKP). Turklāt NIBOR izmanto kā atsauci kupona maksājumiem par aptuveni 60 % no Norvēģijas obligāciju ar mainīgu likmi kopējās nominālvērtības par kopējo summu aptuveni 130 miljardi EUR. Finanstilsynet, pamatojoties uz viena centrālā darījumu partnera datiem, sniedza pierādījumus arī par to, ka NIBOR izmanto kā atsauci ārpusbiržas procentu likmju atvasinātajiem instrumentiem par nenomaksātu nosacīto summu vismaz 1988 miljardu EUR apmērā (2020. gada oktobrī). Visbeidzot, Finanstilsynet norādīja, ka NIBOR pašlaik izmanto kā atsauci ieguldījumu fondos ar kopējo neto aktīvu vērtību 0,3 miljardi EUR. Tāpēc to finanšu instrumentu un finanšu līgumu kopējā vērtība, kas par atsauci izmanto NIBOR, ir vismaz astoņas reizes lielāka par Norvēģijas nacionālo kopproduktu.
                  
               
                     (7)
                  
                  
                     
                        Finanstilsynet novērtējumā secināts, ka NIBOR ir vitāli svarīga finanšu stabilitātei un tirgus integritātei Norvēģijā un ka NIBOR publicēšanas pārtraukšana vai neuzticamība varētu būtiski negatīvi ietekmēt finanšu tirgu darbību Norvēģijā, kā arī uzņēmumus un patērētājus, jo to izmanto aizdevumiem, patēriņa kredītu produktiem, ārpusbiržas procentu likmju atvasinātajiem instrumentiem un ieguldījumu fondiem.
                  
               
                     (8)
                  
                  
                     EVTI 2021. gada 28. janvārī nosūtīja Komisijai savu atzinumu, kurā norādīja, ka Finanstilsynet ir ievērojusi Regulas (ES) 2016/1011 20. panta 3. punkta prasības un sniegusi kvantitatīvus datus, lai pamatotu NIBOR atzīšanu par kritiski svarīgu etalonu, kā arī analītisko pamatojumu, kurā uzsvērta NIBOR izšķirošā loma Norvēģijas ekonomikā.
                  
               
                     (9)
                  
                  
                     Saskaņā ar Regulas (ES) 2016/1011 20. panta 1. punktu Komisijai ir pienākums vismaz reizi divos gados pārskatīt kritiski svarīgo etalonu sarakstu, un minētos etalonus sniedz administratori, kuri atrodas Savienībā. 2020. gada 31. janvārī Apvienotā Karaliste izstājās no Savienības. Tāpēc etalonus, kurus sniedz administrators, kas atrodas Apvienotajā Karalistē, vairs nevar kvalificēt kā kritiski svarīgus etalonus, un tie būtu jāsvītro no Īstenošanas regulas (ES) 2016/1368 pielikumā iekļautā kritiski svarīgu etalonu saraksta. Londonas starpbanku aizdevumu piedāvājuma likme (LIBOR) tika kvalificēta kā kritiski svarīgs etalons 2017. gada 19. decembrī, un tā būtu jāsvītro no Īstenošanas regulas (ES) 2016/1368 pielikumā iekļautā kritiski svarīgu etalonu saraksta.
                  
               
                     (10)
                  
                  
                     Regula (ES) 2016/1011 tika grozīta ar Eiropas Parlamenta un Padomes Regulu (ES) 2019/2175 (3), lai cita starpā no 2022. gada 1. janvāra ieceltu EVTI par Regulas (ES) 2016/1011 20. panta 1. punkta a) un c) apakšpunktā norādīto kritiski svarīgo etalonu administratoru kompetento iestādi. Tomēr Regulas (ES) 2016/1011 20. panta 1. punkta b) apakšpunktā norādīto kritiski svarīgo etalonu administratori paliks attiecīgo valsts kompetento iestāžu kompetencē. Tāpēc ir lietderīgi Komisijas izveidotajā kritiski svarīgu etalonu sarakstā Regulas (ES) 2016/1011 20. panta 1. punkta a) un c) apakšpunktā noteiktos kritiski svarīgos etalonus nošķirt no minētās regulas 20. panta 1. punkta b) apakšpunktā minētajiem.
                  
               
                     (11)
                  
                  
                     Tāpēc Īstenošanas regula (ES) 2016/1368 būtu attiecīgi jāgroza.
                  
               
                     (12)
                  
                  
                     Ņemot vērā NIBOR izšķirošo nozīmi, tās plašo lietojumu un lomu kapitāla sadalē Norvēģijā, šai regulai būtu jāstājas spēkā steidzamības kārtā.
                  
               
                     (13)
                  
                  
                     Šajā regulā paredzētie pasākumi ir saskaņā ar Eiropas Vērtspapīru komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2016/1368 pielikumu aizstāj ar šīs regulas pielikumā ietverto tekstu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 8. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 171, 29.6.2016., 1. lpp.
         
         
            (2)  Komisijas Īstenošanas regula (ES) 2016/1368 (2016. gada 11. augusts), ar ko saskaņā ar Eiropas Parlamenta un Padomes Regulu (ES) 2016/1011 izveido finanšu tirgos izmantotu kritiski svarīgu etalonu sarakstu (OV L 217, 12.8.2016., 1. lpp.).
         
            (3)  Eiropas Parlamenta un Padomes Regula (ES) 2019/2175 (2019. gada 18. decembris), ar kuru groza Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), Regulu (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), Regulu (ES) Nr. 600/2014 par finanšu instrumentu tirgiem, Regulu (ES) 2016/1011 par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un Regulu (ES) 2015/847 par līdzekļu pārvedumiem pievienoto informāciju (OV L 334, 27.12.2019., 1. lpp.).
      
      
         
            PIELIKUMS
            
               
                  
                     “PIELIKUMS
                     
                        Kritiski svarīgu etalonu saraksts, kas izveidots saskaņā ar Regulas (ES) 2016/1011 20. panta 1. punkta a) un c) apakšpunktu
                     
                     
                                 
                                    Nr.
                                 
                              
                              
                                 
                                    Etalons
                                 
                              
                              
                                 
                                    Administrators
                                 
                              
                              
                                 
                                    Vieta
                                 
                              
                           
                                 1.
                              
                              
                                 Euro starpbanku kredītu procentu likme (EURIBOR®)
                              
                              
                                 Eiropas Naudas tirgu institūts (EMMI)
                              
                              
                                 Brisele, Beļģija
                              
                           
                                 2.
                              
                              
                                 Indeksētā vidējā procentu likme euro aizdevumiem uz vienu nakti (EONIA®)
                              
                              
                                 Eiropas Naudas tirgu institūts (EMMI)
                              
                              
                                 Brisele, Beļģija
                              
                           
                        
                     
                        Kritiski svarīgu etalonu saraksts, kas izveidots saskaņā ar Regulas (ES) 2016/1011 20. panta 1. punkta b) apakšpunktu
                     
                     
                                 
                                    Nr.
                                 
                              
                              
                                 
                                    Etalons
                                 
                              
                              
                                 
                                    Administrators
                                 
                              
                              
                                 
                                    Vieta
                                 
                              
                           
                                 1.
                              
                              
                                 Stokholmas starpbanku kredītu procentu likme (STIBOR)
                              
                              
                                 Zviedrijas Banku asociācija (Svenska Bankföreningen)
                              
                              
                                 Stokholma, Zviedrija
                              
                           
                                 2.
                              
                              
                                 Varšavas starpbanku kredītu procentu likme (WIBOR)
                              
                              
                                 GPW Benchmarks S.A.
                              
                              
                                 Varšava, Polija
                              
                           
                                 5.
                              
                              
                                 Norvēģijas starpbanku kredītu procentu likme (NIBOR)
                              
                              
                                 
                                    Norske Finansielle Referanser (NoRe)
                              
                              
                                 Oslo, Norvēģija
                              
                           
               ”